Diari Oficial de la Generalitat Valenciana


Sumari del DOGV 1338, del 03-07-1990 (1990/818099)

ORDRE d'11 de juny de 1990, de la Conselleria d'Obres Públiques, Urbanisme i Transports, per la qual queda establert el procediment que s'ha de seguir per a la celebració de proves per a l'obtenció del certificat de capacitació per a l'exercici de les professions de transportista per carretera, agència de transports, transitari i magatzemista-distribuïdor.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1990/06/11/(2)/dof/vci/html**

### Dades del document

Número de DOGV
:   1338

Data del DOGV
:   03-07-1990

Secció del DOGV
:   DISPOSICIONS GENERALS

Número del document
:   1990/818099


Data del document
:   11-06-1990

Organisme emissor
:   Conselleria d'Obres Públiques,Urbanisme i Transports

Tipus de document
:   Ordre

Anàlisi jurídica

Ordre d'11 de juny de 1990, de la Conselleria d'Obres Públiques, Urbanisme i Transports, per la qual queda establert el procediment que s'ha de seguir per a la celebració de proves per a l'obtenció del certificat de capacitació per a l'exercici de les professions de transportista per carretera, Agència de Transport, transitari i magatzemista-distribuïdor.  
La Llei 16/1987, de 30 de juliol, d'Ordenament dels Transports Terrestres, d'acord amb els criteris continguts en la normativa de les Comunitats Europees, establí que per a l'exercici del transport i de les activitats auxiliars i complementàries d'aquest calia complir els requisits de capacitació professional, honorabilitat i capacitat econòmica.  
Pel que fa al requisit de capacitació professional, el RD 216/1988, de 4 de març; l'Ordre de 21 d'abril de 1988, del Ministeri de Transports, Turisme i Comunicacions, i la Resolució de 4 de maig de 1989, de la Direcció General de Transports Terrestres, establiren les condicions i l'estructura de les proves per a la seua obtenció.  
D'altra banda, la Llei Orgànica 5/1987, de 30 de juliol, en l'article 13, delega en les comunitats autònomes les competències administratives relatives a l'adquisició, acreditació i control de la capacitació professional per a la realització del transport i de les activitats auxiliars i complementàries d'aquest, i per això ha estimat convenient regular mitjançant aquesta Ordre el procediment per a l'exercici efectiu d'aquestes competències delegades, en l'àmbit territorial de la Comunitat Valenciana.  
Per tot això, i fent ús de les atribucions que em confereix l'article 35.é) de la Llei 1/1983, de 30 de desembre, del Govern Valencià,  
ORDENE,  
Article primer  
Que el certificat de capacitació per a l'exercici de les professions de transportista per carretera i activitats auxiliars i complementàries d'aquesta, correspondrà a les set modalitats següents:  
- Transport interior de viatgers  
- Transport interior de mercaderies  
Transport internacional de viatgers Transport internacional de mercaderies  
- Agència de transport  
- Transitari  
- Magatzemista-distribuïdor  
Article segon  
Que per a l'obtenció del certificat de capacitació a què es refereix l'article anterior calga la superació de les corresponents proves que a tal efecte es convocaran oportunament per l'administració de la Generalitat Valenciana.  
Article tercer  
Que les proves a què es refereix l'article anterior siguen convocades per l?òrgan competent amb periodicitat no superior a un any, i per a l?àmbit territorial de la Comunitat Valenciana.  
Article quart  
Que el contingut dels programes sobre els quals han de versar les proves, la manera de realització i qualificació d'aquestes s'adequen a l'establit pel Ministeri de Transports, Turisme i Comunicacions.  
Article cinqué  
Que els tribunals d'examen siguen designats per l'òrgan que convoque les proves i que tinguen cinc membres: president, tres vocals i secretari, el qual actuarà amb veu i vot. Es podran designar membres suplents dels anteriors. El president, i altres dos membres del tribunal hauran de ser funcionaris públics amb titulació superior i especialitzats en les matèries sobre les quals versen les proves.  
Article sisé  
Que els corresponents certificats de capacitació sels expedesca la Conselleria d'Obres Públiques, Urbanisme i Transports a les persones que superen les corresponents proves de capacitació i figuren com a tals en la relació dels tribunals.  
DISPOSICIONS FINALS  
Primera  
Es faculta la Direcció General de Transports per a l'execució, interpretació, desplegament i aplicació d'aquesta Ordre.  
Segona  
La present Ordre entrarà en vigor el dia següent que es publique en el Diari Oficial de la Generalitat Valenciana.  
València, 11 de juny de 1990.  
El Conseller d'Obres Públiques, Urbanisme i Transports,  
EUGENI BURRIEL DE ORUETA


Còpia Permalink ELI